**AKT**

**LEPPETRAHVI MÄÄRAMISE KOHTA**

Lepingu nr ja nimetus: 3.2-3/24/1183-1 ; „Harju ja Rapla maakonna külmakahjustuste likvideerimine 2024“

18. september 2024.a on töövõtjale Viamer Grupp OÜ (reg nr 10728197) määratud leppetrahv tööde tegemise ajutise liikluskorralduse nõuetest mittekinnipidamise eest.

Leppetrahvid lepingu-, kvaliteedi-, tehnoloogia- ja liikluskorraldusnõuete rikkumise puhul määratakse ja vormistatakse tellija või tellija projektijuhi poolt. Leppetrahvi määramise kohta koostatud akti alusel esitab tellija töövõtjale nõude leppetrahvi tasumiseks.

|  |  |  |
| --- | --- | --- |
| Märge määramise kohta | Põhjus | Leppetrahvi suurus (eurodes) |
|  | **Keskkonnanõuete eiramise eest** | 2000 |
|  | **Tööde ja materjalide kvaliteedi kontrolliga seotud mõõtmiste, katsetuste ja muude tegevuste eiramise eest** | 1000 |
|  | **Tellija või Inseneri poolt tehtud pistelise proovi tulemusel kvaliteedinõuetest avastatud kõrvalekaldumiste eest, millest Töövõtja ei ole kirjalikult Inseneri teavitanud** | 2000 |
|  | **Omavoliliselt, ilma kooskõlastuseta töövõtja poolt põhjustatud liikluse seiskamise eest tee(de)l vähemalt 5 minutiks** |  600 |
|  | iga järgmise 5 min eest  | 2000 |
|  | **Töövõtja poolt tööde ja materjalide kvaliteedi kontrolliga seotud dokumentides, tööde vastuvõtu aruannetes või objektipäevikutes olulise iseloomuga mittetõepäraste andmete esitamise eest** | 3200 |
|  | **Dokumentide sh. kaetud tööde akt, teostusjoonis, objektipäevikute jne mitteõigeaegse või ebakohase täitmise või mittetäitmise eest** | 600 |
|  | sama, teistkordselt | 1000 |
|  | sama, iga järgneva korra puhul | 2000 |
|  | **Objekti teenindusvedudel (pinnase-, asfaltbetooni, konstruktsioonide jne veod) sõidukite (sh veoautodele koos haagisega või ilma, autorongidele, masinrongidele) kehtestatud igakordse registrimassi ületamise eest. Kaalumise puhul on Tellija mõõtmise veaks 5% registrimassist, seda ületades nõuab Tellija leppetrahvi**  | iga ületatud 1 kilogrammi eest 1 euro  |
|  | **Järgmise etapi või tööde alustamisega viivitamise eest kalendergraafikuga võrreldes (järgmise kattekonstruktsiooni kihi paigaldamisega, märgistustöödega pärast asfaltkatte viimase kihi paigaldamist, piirde- ja tähispostide paigaldamisega pärast teepeenra vastuvõtmist jne)** | Kuni 1000 |
|  | **Tööde tegemisel puudub Tellijaga kooskõlastatud liikluskorraldusprojekt või puuduvad objekti töötsooni tähistavad liiklusmärgid või tähistus ei vasta nõuetele** | 1000 |
|  | **Töövõtjaga seotud isikud ei kasuta objektil nõuetekohaseid ohutusveste või teel töötavad mehhanismid ei kasuta vilkureid** **või vilkur ja selle kasutamine ei vasta LS § 44, § 84 (4)** | 300 |
|  | sama, teistkordselt | 600 |
|  | sama, iga järgneva korra puhul | 1000 |
|  | **Liikluskorralduse muudatustest ei ole liiklejaid teavitatud** | 300 |
|  | **Kõikide muude liikluskorralduse, liikluskorralduse teavitamise või tööohutuse alaste rikkumiste eest või kõrvalekaldumiste puhul**  | Kuni 300 |
|  | sama, teistkordselt | 600 |
|  | sama, iga järgneva korra puhul | 1000 |
|  | **Tee seisundinõude rikkumise eest** | 300 |
|  | sama, teistkordselt | 600 |
|  | sama, iga järgneva korra puhul | 1000 |
|  | **Garantiitööde kokkulepitud ajalise, liikluskorralduslike või muude piirangute tähtajast mittekinnipidamise eest** | Kuni 2000 iga päeva eest |
|  | **Järgmise nädala tööde graafiku esitamata jätmise või vale graafiku esitamise või graafikus esitatud tööde mitteteostamise eest** | Kuni 600 |
|  | **Puudulikest töö dokumenteerimistest tulenevad rikkumised** | 300 |
|  | **Kõik muud eelpool nimetamata rikkumised, iga rikkumise eest,**  | Kuni 10000 |

|  |
| --- |
| **Inseneri selgitused:** 12.09.2024 teostati riigitee nr 11250 km 17,2-18,2 Viimsi-Randvere ringristmiku asfalteerimistöid. Vastavalt Transpordiameti Teehoiuteenistuse põhja osakonna korrashoiu ja liikluskorralduse üksuse liikluskorraldaja nõuetele tuli ringristmiku sulgemiseks taotleda riigitee sulgemise luba. Sulgemise loa põhjal (10.09.2024 nr 7.1-6/24/15436-2) pidi olema liiklus ringristmiku suunal tõkestatud ning liiklus ümber suunatud vastavalt sulgemise skeemile. Täissulgemine oli arvestanud ajavahemikule 23:30-05:30, et viimased ühistranspordi sõidukid saaksid liinigraafiku kohaselt läbi ringi teetööde eel ja järgselt.Töövõtja põhjendusel muudeti tööde teostamise aega viimasel hetkel varasemaks (seoses muutunud ilmastiku prognoosiga), sellest tulenevalt alustati asfalteerimistöödega enne lubatud aega. Ringistmiku asfalteerimistöödega alustati 19:00 ja 19:30 vahel, järeltihendamise tööd lõppesid 00:00. Insener jõudis objektile 19:41, selleks ajaks oli ringi sisemine paan juba asfalteeritud. Insener juhtis koheselt tähelepanu, et kooskõlastatud sulgemise skeemist ei peeta kinni (sulgemise märgid puudusid ja ka ümbersõidu suunaviidad olid puudu). Pidi toimuma ringi täielik sulgemine ja liiklusvoo ümbersuunamine, reaalsuses sõideti kohati värskel asfaltkatte paanil ning reguleerijad suunasid sõidukid ja bussid ümber kasutades ringi kõrval olevat kergliiklusteed.Kuna liikluskorralduse tähistus, märkide paigutus ei vastanud nõuetele, tööde tegemisel kasutatud ajutine liikluskorraldus ei vastanud Tellijaga kooskõlastatud liikluskorraldusprojektile ning ei peetud kinni sulgemise loa tingimustest, siis määratakse nimetatud rikkumise alusel vastavalt Lisa 4 tabelile leppetrahviks 1000 eurot.**Tellija Projektijuhi selgitused:** Tellija otsustab leppetrahvi suuruseks 1000 eurot. |

Akti koostas:

Kaido Liik (Insener)